Informe de les eleccions a Claustre de la Universitat de Girona

Incidents ocorreguts.

15-11-2017

Control de canvis

|  |  |
| --- | --- |
| **Data i versió** | **Descripció** |
| 15-11-17 v1 | * Versió original |

Sumari

1.- Introducció 5

2.- Problema amb les credencials generades (cronologia accions) 5

3.- Punts de millora 6

4.- Consideracions finals 6

# 1.- Introducció

La plataforma d’e-Vot del CSUC es basa en la plataforma tecnològica PNYX de l’empresa Scytl.

La plataforma Pnyx disposa d’una aplicació independent per tal de generar les credencials (Generador de Credencials - GC) dels votants que accediran via webcrossing.

Recentment, Scytl va distribuir una nova versió del GC, la versió 12.7, que porta una sèrie de millores tals com l’actualització dels certificats interns amb els que es generen les credencials com l’aparició de nous camps (com el pes del vot) a tenir en compte a l’escrutini. Aquesta versió solucionava el problema de caducitat de certificats però incorporava unes noves funcionalitats no compatibles amb els desenvolupaments actuals de UdG.

# 2.- Problema amb les credencials generades (cronologia accions)

El dia 15/11/17 a les 10h just després de la obertura de l’urna de les eleccions de claustre, la UdG es posa en contacte amb el CSUC per tal de comunicar la incidència. La problemàtica detectada és que els votants s’autentiquen via webcrossing, però no arriben a veure la papereta virtual sinó que els apareix el portal de votació per tal de tornar a posar les credencials. En aquesta pantalla ja surt un error que diu textualment “S’ha produït un error, provi-ho a intentar més tard”.

El CSUC a partir de la comunicació de la incidència avalua i descarta problemes en els següents elements:

* Aplicació (servei aixecat correctament, permisos, etc...)
* Maquines virtuals de vot electrònic.
* Xarxa. (F5, DNS, IP’s públiques correctes, etc...)
* Publicació de l’elecció a disc i base de dades.

El dia 15/11/17 a les 11:30, es finalitza la validació complerta dels punts anteriorment indicats sense la detecció de cap problema.

Els indicis assenyalen una problemàtica en la generació de credencials. El CSUC demana a UdG que li faciliti les credencials generades i pujades la plataforma de Pnyx. Conjuntament amb UdG es procedeix a generar unes noves credencials i una elecció de prova sobre l’entorn productiu per validar la correctesa de la plataforma. En aquest punt es detecta que les credencials generades amb aquest generador no permeten un correcte accés.

La UdG a les 11:45h tanca la visibilitat pública del portal de votació per evitar accessos infructuosos i posa un avís indicant la indisponiblitat del procés de votació i permetre la realització de proves exhaustives sobre l’entorn i la votació.

Després d’analitzar el procés de generació de credencials es detecta que per aquest procés electoral s’ha utilitzat la versió 11.4.0.2 del GC incorporant els certificats digitals corresponents a la versió 12.7.

Es pren la decisió de tornar a utilitzar el generador de credencials versió 11.4.0.2 i certificats antics. Aquesta generació de credencials mostra un avís de caducitat de certificat però permet la carrega de les credencials. Aquest punt porta a la confusió en la càrrega però no representa cap problema per al bon funcionament de la plataforma i el recompte dels vots que s’emetin amb aquestes credencials.

A la documentació facilitada per Scytl no s’indicava la incompatibilitat en l’ús del certificat de la versió 12.7 al GC 11.4.0.2. Per altra banda la càrrega amb el nou certificat, degut a la caducitat del certificat de la versió 11.4.0.2, permetia la càrrega sense mostrar cap error a la plataforma.

A les 12:45 la UdG, conjuntament amb el CSUC, fa les proves adients i confirma que amb aquestes credencials (GC 11.4.0.2 i certificat caducat) si que pot fer el cicle complert de votació. Per la qual cosa, UdG demana al CSUC la regeneració de la votació per a la posterior càrrega de credencials.

A les 13:10 el CSUC avisa a la UdG que tornen a tenir l’entorn disponible per a crear l’elecció i les credencials.

A les 13:30 la UdG ha creat l’elecció, credencials i ha validat l’accés.

A les 14:15 la UdG publica l’elecció i es detecten vots vàlids a la plataforma.

Durant la resolució del cas, el CSUC ha estat en contacte permanent amb el proveïdor Scytl per al suport tècnic en la resolució d’aquest cas.

Altrament, durant la resolució del cas es pot confirmar que cap votant de l’elecció ha pogut emetre el seu vot i que no hi ha hagut cap tipus d’incident de seguretat sobre la plataforma.

S’ha contrastat amb el proveïdor Scytl que el certificat utilitzat pel Generador de Credencials només s’utilitza per donar la seguretat d’integritat sobre les credencials i que no realitza una validació de vigència del certificat.

# 3.- Punts de millora

Atenent als fets succeïts, es requereix sol·licitar al proveïdor l’actualització del Generador de Credencials amb certificats vàlids actualitzats i que millorin el control de càrrega de credencials per a permetre la detecció de l’incident descrit de forma prematura.

Revisió de la documentació de la plataforma per contemplar aquesta casuística.

Comunicació de l’incident a la resta d’universitats per evitar una casuística similar en la generació de credencials.

# 4.- Consideracions finals

La operació realitzada per UdG en aquest cas (ús de del GC 11.4.0.2 amb certificats de la versió 12.7) ha estat plausible atenent a que:

* El GC 11.4.0.2 indicava un avís de caducitat del certificat
* El GC 11.4.0.2 amb els certificats de la versió 12.7 no indicava error o avís ni en la generació de credencials ni en la càrrega de les mateixes a la plataforma.

El fet succeït no era previsible fins a la data d’incidència atenent a la informació mostrada per la plataforma de vot.

El temps de resposta del CSUC i l’UdG ha estat adient atenent la criticitat de la problemàtica i els condicionants (necessitats de nova generació de credencials i elecció).